JayJayThrowThrow/commonwealth-wiki-mix huggingface dataset:
पृथु

अंगूठाकार|दाएँ|पाठ=श्री विष्णु अवतार चैत्रवंश सम्राट आदिराज पृथु|श्री विष्णु अवतार चैत्रवंश सम्राट अदिराज पृथुAgni Purana chapter prithu confirm called chaitravanshama king
.अदिराज पृथु चैत्रवंश राजा वेन के पुत्र थे ध्रुव के वंशज थे और विष्णु अवतार पृथु ना तो इक्ष्वाकु और

वृष्णि और पुरु वंश और ययाति और निषाद वंश के थे पांच राजाओं ने पृथु की उपाधि धारण करी थी यानी पृथु ने अपने पांच अंशो को इन पांच वंशो मैं बेजा असली पृथु ध्रुव वंश मैं हुए असली पृथु ध्रुव वंश के थे ध्रुव वंश अलग ही राजवंश के क्योंकि ध्रुव के पिता उत्तानपाद के पिता मनु उत्तानपाद भगवान विष्णु और भगवान शिव के साथ और ब्राम्ह भगवान और भगवान चित्रगुप्त की अर्धना ने उत्तानपाद को प्राप्त किया और वा चित्रगुप्त के परपर पोते थे उनका जन्म इस कारण स्वयंभु मनु 14 ऋषि पुत्र भी थे ने उत्तानपाद चैत्रवंश को सम्राट बनाया और श्री विष्णु अवतार चैत्रवंश सम्राट पृथु ने परशुराम को युद्ध मैं हराकर उनका दिल भी जीता क्योंकि परशुराम ने सहत्रबाहु को मरने के बाद उनका क्रोध शांत किया था पृथु महाराज इस कारण परशुराम को हराया और उनका दिल भी जीता और श्री अवतार पृथु ही उन्हे हरसकते थे और पृथु महाराज ने शांत करने लिए परशुराम को युद्ध मैं हराया और उनका दिल जीता और। भूमण्डल पर सर्वप्रथम सर्वांगीण रूप से राजशासन स्थापित करने के कारण उन्हें पृथ्वी का प्रथम राजा माना गया है। साधुशीलवान् अंग के दुष्ट पुत्र वेन को तंग आकर ऋषियों ने हुंकार-ध्वनि से मार डाला था। तब अराजकता के निवारण हेतु निःसन्तान मरे वेन की भुजाओं का मन्थन किया गया जिससे स्त्री-पुरुष का एक जोड़ा प्रकट हुआ। पुरुष का नाम 'पृथु' रखा गया तथा स्त्री का नाम 'अर्चि'। वे दोनों पति-पत्नी हुए। पृथु को भगवान् विष्णु तथा अर्चि को लक्ष्मी का अंशावतार माना गया है। महाराज पृथु ने ही पृथ्वी को समतल किया जिससे वह उपज के योग्य हो पायी। महाराज पृथु से पहले इस पृथ्वी पर पुर-ग्रामादि का विभाजन नहीं था; लोग अपनी सुविधा के अनुसार बेखटके जहाँ-तहाँ बस जाते थे। महाराज पृथु अत्यन्त लोकहितकारी थे। उन्होंने 99 अश्वमेध यज्ञ किये थे। सौवें यज्ञ के समय इन्द्र ने अनेक वेश धारण कर अनेक बार घोड़ा चुराया, परन्तु महाराज पृथु के पुत्र इन्द्र को भगाकर घोड़ा ले आते थे। इन्द्र के बारंबार कुकृत्य से महाराज पृथु अत्यन्त क्रोधित होकर उन्हें मार ही डालना चाहते थे कि यज्ञ के ऋत्विजों ने उनकी यज्ञ-दीक्षा के कारण उन्हें रोका तथा मन्त्र-बल से इन्द्र को अग्नि में हवन कर देने की बात कही, परन्तु ब्रह्मा जी के समझाने से पृथु मान गये और यज्ञ को रोक दिया। सभी देवताओं के साथ स्वयं भगवान् विष्णु भी पृथु से परम प्रसन्न थे।
वंशावली क्योंकि 14 मनु थे
चित्रगुप्त
भानु श्रीवास्तव
देवदुत्रक
भारद्वजीत
और उनके चार पुत्र धर्मवीर ने कोसल वंश बनाया और मेघवीर ने केकाया वंश पे भागवतदेवाब ने श्रावस्ती वंश पे ही शासन किया और स्वयंभुव ने मनु उत्कला साम्राज्य वंश बनाया
स्वयंभुव मनु
उत्तानपाद और प्रियव्रत
ध्रुव और उत्तम
उत्कल
अंग
राजा वेन
राजा पृथु
विजित्सतव
विश्वंशराज
ब्रम्हीपुतवत्सराजन
विश्वंतराज
श्रावस्ती राजवंश कोसल उत्कल वंश श्रीवास्तव वंश श्रीवास्तव कोसल वंश वंशावली ,, उत्कल हिंदू चैत्रवंशी कायस्थ साम्राज्य
सन्दर्भ
इन्हें भी देखें

*पृथ्वी


श्रेणी:अयोध्याकुल
श्रेणी:प्राचीन पौराणिक राजवंश
युवनाश्व

युवनाश्व अयोध्या के प्रतापी राजा कुलवाश्व के पुत्र थे। इनका विवाह राजा महापद्म की कन्या गौरी से हुआ था। युवनाश्व अपने आप में विशेष हैं। इन्होंने पुरुष होते हुए गर्भ धारण किया था।
जन्म

युवनाश्व का जन्म राजा कुलवाश्व की पत्नी सुपर्णा के गर्भ से हुआ था।
विवाह एवम् संतान

इनका विवाह राजा महापद्म की कन्या गौरी से हुआ था और इनके पुत्र मान्धाता हुए जो इनके गर्भ से ही उत्पन्न हुए थे।
गर्भ धारण की रोचक कथा

राजा युवनाश्व के विवाह के वर्षों बाद भी उन्हें संतान नहीं हुई। इस दुःख को उन्होंने महर्षि भृगु के पुत्र महर्षि च्यवन को बताया। महर्षि च्यवन ने पुत्र कामेष्टी यज्ञ द्वारा एक मटके में जल को अभिमंत्रित कर उसे हवन कुण्ड के पास रख दिया। कुछ समय बाद रात्रि हो गई। रात्रि होने के बाद सभी विश्राम करने लगे। इसके बाद राजा युवनाश्व को बहुत जोरदार प्यास लगी। उन्होंने जल के लिए बहुत पुकारा लेकिन सभी के गहरी निद्रा में होने के कारण कोई उन्हें नहीं सुन सका। इसके बाद युवनाश्व ने मटके में रखे अभिमंत्रित जल को पी लिया और सो गए। सुबह होने के पश्चात् महर्षि च्यवन ने जब मटके को खाली देखा तो उन्होंने सबसे पूछा। युवनाश्व की निद्रा खुलने के बाद उन्होंने बताया कि वो जल तो उन्होंने पी लिया है। इसके बाद च्यवन बोले कि अब उनके गर्भ से ही संतान उत्पन्न होगी। इसके बाद युवनाश्व को अपने में कुछ बदलाव होता दिखा। वे गर्भवती हो गए और प्रसव पीड़ा में चिल्लाने लगे। इसके बाद अश्विनी कुमारों का स्मरण किया गया। उन्होंने युवनाश्व की कोख को कमल की टहनी द्वारा चीर दिया और युवनाश्व के गर्भ से एक तेजस्वी पुत्र हुआ। उसके जन्म के बाद उसके दुग्ध की समस्या सामने आई। देवताओं के राजा इन्द्र ने कहा कि वे स्वयं उसकी माता की कमी पूरी करेंगे। इन्द्र ने अपनी तर्जनी उंगली बालक के मुख में डाल दी और उसी से ही दुग्ध पान कराया। इसी कारण उसका नाम मम धाता या मान्धाता पड़ा।
मृत्यु

युवनाश्व की मृत्यु अयोध्या में हुई और उनकी मृत्यु के बाद मान्धाता को गद्दी पर बैठाया गया।
मान्धातृ

मानधाता, (संस्कृत - मान्धातृ) इक्ष्वाकुवंशीय नरेश युवनाश्व और गौरी के पुत्र। उन्हे सौ राजसूय तथा अश्वमेध यज्ञों का कर्ता और दानवीर, धर्मात्मा चक्रवर्ती सम्राट् जो वैदिक अयोध्या नरेश मन्धातृ से अभिन्न माना जाता है।

नरेश शशबिंदु की कन्या बिन्दुमती इनकी पत्नी थीं जिनसे मुचकुन्द, अम्बरीष और पुरुकुत्स नामक तीन पुत्र और 50 कन्याएँ उत्पन्न हुई थीं जो एक ही साथ सौभरि ऋषि से ब्याही गई थीं। पुत्रेष्ठियज्ञ के हवियुक्त मंत्रपूत जल को प्यास में भूल से पी लेने के कारण युवनाश्व को गर्भ रह गया जिसे ऋषियों ने उसका पेट फाड़कर निकाला। वह गर्भ एक पूर्ण बालक के रूप में उत्पन्न हुआ था जो इंद्र की अमृतस्त्राविणी तर्जनी उँगली चूसकर रहस्यात्मक ढंग से पला और बढ़ा। इंद्रपालित (इंद्र के यह कहने पर कि माता के स्तनों के अभाव में यह शिशु "मेरे द्वारा धारण किया" अथवा पाला जाएगा) होने के कारण उसका नाम मान्धाता पड़ा। यह बालक आगे चलकर पर पराक्रमी हुआ और रावण समेत अनेक योद्धाओं को इसने परास्त किया। इसने विष्णु तथा उतथ्य से राजधर्म और वसुहोम से दंडनीति की शिक्षा ली थी। गर्वोन्मत्त होने पर या लवणासुर द्वारा युद्ध में मारा गया।


श्रेणी:पौराणिक पात्र
श्रेणी:हिन्दू धर्म
सत्यव्रत

राजा सत्यव्रत और मत्स्य अवतार की कथा

भगवान विष्णु का यह अवतार सृष्टि के अंत में हुआ था जब प्रलय काल आने में कुछ वक्त बचा था। सत्यव्रत मनु जिनसे मनुष्य की उत्पत्ति हुई धर्मात्मा और भगवानविष्णु के भक्त थे। एक दिन जब सत्यव्रत मनु नदी तट पर पूजन और तर्पण कर रहे थे तब उनके कमंडल में नदी की धारा में बहकर एक छोटी सी सुनहरी मछलीआ गई।

उस छोटी सी मछली को लेकर मनु अपने राजमहल लौट आए। अगले दिन वह मछली इतनी बड़ी हो गई कि उसे एक बड़े से तालाब में रखना पड़ा। अगले दिन मछली तलाब में भी नहीं समा रही थी तब उसे नदी में डाल दिया गया। उस समय मनु ने मछली से पूछा किआप असाधारण मछली हैं, आप अपना परिचय दीजिए। भगवान विष्णु मछली से प्रकट हुए और बताया कि आज से 7 दिन बाद प्रलय आने वाला है सृष्टि की रक्षाके लिए मैंने यह अवतार लिया है। आप एक बड़ी सी नाव बना लीजिए और उसमें सभी प्रकार की औषधि और बीज रख लीजिए ताकि प्रलय के बाद फिर से सृष्टि के निर्माण का कार्य पूरा हो सके। प्रलय आने से पहले भगवान सत्यव्रत के पास आए और उनसे कहा कि आप अपनी नाव को मेरी सूंड में बांध दीजिए। सत्यव्रत परिवार सहित नाव पर सभी प्रकार के बीज और औषधि लेकर सवार हो गए और प्रलयकाल के अंत तक भगवान विष्णु के मत्स्य अवतार के सहारे महासागर में तैरते रहे। मत्स्य अवतार में भगवान ने चारों वेदों को अपने मुंह में दवाए रखा और जब पुनः सृष्टि का निर्माण हुआ तो ब्रह्मा जी को वेद सौंप दिए। इस तरह भगवान विष्णु ने मत्स्य अवतार लेकर प्रलय काल से लेकर सृष्टि के फिर से निर्माण का काम पूरा किया।
*एक सत्यव्रत राजा धृतराष्ट्र के पुत्र था। अर्थात १०० कौरवों में से एक सत्यव्रत भी था।
*एक अन्य सत्यव्रत का उल्लेख हिन्दू पौराणिक ग्रंथ महाभारत में हुआ है। महाभारत द्रोण पर्व के अनुसार यह त्रिगर्त के राजा सुशर्मा का भाई था, जो एक संशप्तक योद्धा था।
अतिरिक्त कड़ियाँ

प्राचीन वंशावली‎
सन्दर्भ

श्रेणी:अयोध्याकुल
श्रेणी:प्राचीन पौराणिक राजवंश
भगीरथ

भगीरथ इक्ष्वाकुवंशीय कश्यप सम्राट् दिलीप के पुत्र थे जो राजा सगर के पुत्र थे भगीरथ ने घोर तपस्या से गंगा को पृथ्वी पर अवतरित कर कपिल मुनि के शाप से भस्म हुए ६० हजार सगरपुत्रों के उद्धारार्थ पीढ़ियों से चले प्रयत्नों को सफल किया था। गंगा को पृथ्वी पर लाने का श्रेय भगीरथ को है, इसलिए इनके नाम पर उन्हें 'भागीरथी' कहा गया। गंगावतरण की इस घटना का क्रमबद्ध वर्णन वायुपुराण (४७.३७), विष्णुपुराण (४.४.१७), हरवंश पुराण (१.१५), ब्रह्मवैवर्त पुराण(१.०), महाभारत (अनु. १२६.२६), भागवत (९.९) आदि पुराणों तथा वाल्मीकीय रामायण (बाल., १.४२-४४) में मिलता है।
बाहरी स्रोत

*वैदिक दृष्टिकोण से भगीरथ (संस्कृत विकिपीडिया)
*भगीरथ पर पौराणिक संदर्भ
*भगीरथ सेना
ऋतुपर्ण

ऋतुपर्ण अयोध्या के एक पुराकालीन राजा थे। इनके पिता का नाम सर्वकाम था। यह अक्षविद्या में अत्यंत निपुण थे। जुए में राज्य हार जाने के उपंरात अपने अज्ञातवासकाल में नल 'बाहुक' नाम से इन्ही के पास सारथि के रूप में रहा था। इन्होंने नल को अपनी अक्षविद्या दी तथा नल ने भी अपनी अश्वविद्या इन्हें दी।

नलवियुक्ती दमयंती को जब अपने चर पर्णाद द्वारा पता चला कि नल ऋतुपर्ण के सारथि के रूप में रह रहा है तो उसने ऋतुपर्ण का संदेशा भेजा, नल का कुछ भी पता न लगने के कारण मैं अपना दूसरा स्वयंवर कल सूर्योदय के समय कर रही हूँ, अत: आप समय रहते कुंडनिपुर पधारें। नल ने अपनी अश्वविद्या के बल से ऋतुपर्ण को ठीक समय पर कुंडनिपुर पहुँचा दिया तथा वहाँ नल और दमयंती का मिलन हुआ।

बौधायन श्रौत्रसूत्र (२०,१२) के अनुसार ऋतुपर्ण भंगाश्विन का पुत्र तथा शफाल के राजा थे। वायु, ब्रह्म तथा हरिवंश इत्यादि पुराणों में ऋतुपर्ण को अयुतायुपुत्र बताया गया है।


श्रेणी:अयोध्याकुल
श्रेणी:प्राचीन पौराणिक राजवंश
रघु

रघु अयोध्या के प्रसिद्ध इक्ष्वाकुवंशीय राजा थे जिनके नाम पर रघुवंश की रचना हुई। ये दिलीप के पुत्र (रघुवंश, २) व दशरथ के पिता थे। अपने कुल में ये सर्वश्रेष्ठ गिने जाते हैं जिसके फलस्वरूप मर्यादापुरुषोत्तम श्री रामचंद्र जी भी अपने को रघुवंशी कहने में परम गर्व अनुभव करते हैं। सारा सूर्यवंश इन्हीं के कारण रघुवंश कहलाने लगा। इन्हीं के नाम पर रामचंद्र को राघव, रघुवर, रघुराज, रघुनाथ, रघुवीर आदि कहा जाता है।

जब पिता के अश्वमेघ यज्ञ के अश्व की रक्षा का भार रघु को मिला और घोड़े को इंद्र चुरा ले गए तो रघु ने इंद्र से घोर युद्ध करके उन्हें परास्त कर दिया। रघु जब स्वयं गद्दी पर बैठे तो अपने पूरे राज्य में शांति स्थापित करके द्विग्विजय करने निकले। चारों दिशाओं में अपना प्रभुत्व स्थापित कर रघु ने अतुल धनराशि एकत्र की। अपने गुरु विश्वामित्र या वरतंतु को गुरुदक्षिणा के लिए कौत्स मुनि द्वारा धन माँगने पर रघु ने कुबेर पर चढ़ाई कर चौदह करोड़ स्वर्णमुद्रा प्राप्त की थी। फिर इन्होंने विश्वजित् नामक दूसरा महायज्ञ किया जिसमें अपनी सारी संपत्ति ब्राह्मणों को दान दे दी।


श्रेणी:अयोध्याकुल
श्रेणी:प्राचीन पौराणिक राजवंश
अज

अयोध्या के राजा।

* प्राचीन वंशावली‎
अज

यह ईश्वर का एक विशेषण है, इसका अर्थ है अजन्मा,"नहि जातो न जायेहं न जनिष्ये कदाचन, क्षेत्रज्ञ: सर्वभूतानां, तस्मादहमज: स्मृत:"-(महाभारत), मै न तो उत्पन्न हुआ, न होता हूँ और न ही होने वाला हूँ, सभी प्राणियों का क्षेत्रग्य हूँ, इसी लिये लोग मुझे अज कहते है, ब्रहमा, विष्णु और कामदेव को भी अज कहते है। ऋगवेद और पारवर्ती साहित्य में यह बकरे का पर्याय है, इसके दूसरे नाम है, बस्त, छाग, छगल आदि, बकरे और भेड को अजावय: का वर्णन साफ़ साफ़ किया गया है, शवक्रिया में अज का महत्त्वपूर्ण स्थान था, क्योंकि वह पूषा का प्रतिनिध और प्रेत का मार्गदर्शक माना जाता है (अथर्ववेद-अन्त्येष्टि सूक्त)


श्रेणी:अयोध्याकुल
श्रेणी:प्राचीन पौराणिक राजवंश
कुश

वाल्मीकि रामायण के अनुसार माता सीता के छोटे पुत्र कुश हुए और लव बड़े पुत्र हुए थे कुश से वर्तमान कुशवाहा चला और लव से कूर्मवंश(कुर्मी) शाखाएं निकली

कुश ने राम के अश्वमेघ घोड़े को पकड़ कर राम को युद्ध के लिये चुनौती दे डाली थी।अयोध्या के सभी वीरों को छोटे से बालक ने हराकर यह सिद्ध कर दिया था; शक्ति का गुरूर खतरनाक होता है।लव के भाई होने के कारण कुश ने अपनी माँ सीता को न्याय दिलाने के लिये अयोध्या राजा से भरी सभा में संवाद किया और माँ सीता को सत्य साबित किया। अग्नि परीक्षा से व्यथित होकर सीता माता ने अपनी सत्यता सिद्ध करते हुवे धरती माँ से खुद को अपनी गोद मे स्थान देने का निवेदन किया तब धरती माता ने प्रकट होकर सीतामाता को अपनी गोद मे बिठाकर धरती में समा लिया।
कुश का जन्म

वाल्मीकि रामायण के अनुसार लव और कुश माता सीता के जुड़वाँ पुत्र थे! ज्येष्ठ पुत्र कुश थे जबकि लव छोटे पुत्र थे,कुश के वंश से ही आज के कुशवाहा वंश चला जबकि कछवाहा भी कुश के वंसज माने जाते हैँ!


श्रेणी:रामायण के पात्र
वज्रनाभ

कृष्ण के प्रपौत्र वज्र द्वारिका के अंतिम शासक थे, जो यादवों की आपसी लड़ाई में जीवित बच गए थे। द्वारिका के समुद्र में डूबने पर अर्जुन द्वारिका गए और वज्र तथा शेष बची महिलाओं को हस्तिनापुर ले गए। कृष्ण के प्रपौत्र वज्र को हस्तिनापुर में मथुरा का राजा घोषित किया। महाराज परीक्षित और महर्षि शांडिल्य के सहयोग से संपूर्ण ब्रजमंडल की पुन: स्थापना की थी। इसलिए मथुरा क्षेत्र ब्रज कहा जाता है वज्र द्वारा ब्रजमंडल में कृष्‍ण जन्मभूमि पर मंदिर सहित अनेक मंदिरों का निर्माण कराया गया था। कहते हैं कि वज्र अनिरुद्ध के पुत्र थे। अनिरुद्ध प्रद्युम्न के पुत्र थे।

(वह वज्रनाभ नहीं, जो प्रद्युम्न का होने वाला ससुर था, जिसका भगवान श्री कृष्ण ने वध किया था)
अर्थ

* वज्रनाभ दानव: एक दानव जिसने सुमेरु पर्वत की एक गुफा में रहकर घोर तप किया था।
* वज्रनाभ चक्र : भगवान विष्णु का चक्र।
इन्हें भी देखें

* प्राचीन वंशावली‎
सन्दर्भ

श्रेणी:अयोध्या के सूर्यवंशी राजा
श्रेणी:अयोध्याकुल
श्रेणी:प्राचीन पौराणिक राजवंश
सत्य युग

चार प्रसिद्ध युगों में सत्ययुग, सद्युग (सत्+युग) या कृतयुग को प्रथम माना गया है। यद्यपि प्राचीनतम वैदिक ग्रंथों में सद्युग, त्रेतायुग आदि युगविभाग का निर्देश स्पष्टतः उपलब्ध नहीं होता, तथापि स्मृतियों एवं विशेषत: पुराणों में चार युगों का विस्तृत प्रतिपादन मिलता है।

पुराणादि में सत्ययुग के विषय में निम्नोक्त विवरण मिलता है -
: चैत्र शुक्ल चैत्र नवरात्रि प्रतिपदा रविवार को इस युग की उत्पत्ति हुई थी। इसका परिमाण 17,28,000 वर्ष है। इस युग में भगवान के मत्स्य, कूर्म, वराह और नृसिंह ये चार अवतार हुए थे। इस काल में स्वर्णमय व्यवहारपात्रों की प्रचुरता थी। मनुष्य अत्यन्त दीर्घाकृति एवं अतिदीर्घ आयुवान् होते थे। इस युग का प्रधान तीर्थ पुष्कर था।

इस युग में ज्ञान, ध्यान या तप का प्राधान्य था। प्रत्येक प्रजा पुरुषार्थसिद्धि कर कृतकृत्य होती थी, अत: यह "कृतयुग" कहलाता है। धर्म चतुष्पाद (सर्वत: पूर्ण) था। मनु का धर्मशास्त्र इस युग में एकमात्र अवलंबनीय शास्त्र था। महाभारत में इस युग के विषय में यह विशिष्ट मत मिलता है कि कलियुग के बाद कल्कि द्वारा इस युग की पुन: स्थापना होगी (वन पर्व 191/1-14)। वन पर्व 149/11-125) में इस युग के धर्म का वर्ण द्रष्टव्य है।

ब्रह्मा का एक दिवस 10,000 भागों में बंटा होता है, जिसे चरण कहते हैं:[1]

चारों युग
4 चरण (1,728,000 सौर वर्ष)सद्युग
3 चरण (1,296,000 सौर वर्ष) त्रेता युग
2 चरण (864,000 सौर वर्ष)द्वापर युग
1 चरण (432,000 सौर वर्ष)कलि युग
सन्दर्भ
द्वापर युग

द्वापर मानवकाल के तृतीय युग को कहते हैं। यह काल कृष्ण के देहान्त से समाप्त होता है।

ब्रह्मा का एक दिवस 10,000 भागों में बंटा होता है, जिसे चरण कहते हैं:

चारों युग
4 चरण (1,728,000 सौर वर्ष)सत युग
3 चरण (1,296,000 सौर वर्ष) त्रेता युग
2 चरण (864,000 सौर वर्ष)द्वापर युग
1 चरण (432,000 सौर वर्ष)कलि युग


यह चक्र ऐसे दोहराता रहता है, कि ब्रह्मा के एक दिवस में 1000 महायुग हो जाते हैं


श्रेणी:हिन्दू काल गणना
अजमीढ

पूरु (क्षत्रिय) कुल के राजा। इनके नाम से आगे चल कर मीढव वंश हुआ जो बाद में राजा कुरु के कुरु वंश नाम से विख्यात .


मैढ़ क्षत्रिय अपनी वंशबेल को भगवान विष्णु से जुड़ा हुआ पाते हैं। कहा गया है कि भगवान विष्णु के नाभि-कमल से ब्रह्माजी की उत्पत्ति हुई। ब्रह्माजी से अत्री और अत्रीजी की शुभ दृष्टि से चंद्र-सोम हुए। चंद्रवंश की 28वीं पीढ़ी में अजमीढ़जी पैदा हुए। महाराजा अजमीढ़जी का जन्म त्रेतायुग के अन्त में हुआ था। मर्यादा पुरुषोत्तम के समकालीन ही नहीं अपितु उनके परम मित्र भी थे। उनके दादा महाराजा श्रीहस्ति थे जिन्होंने प्रसिद्ध हस्तिनापुर बसाया था। महाराजा हस्ति के पुत्र विकुंठन एवं दशाह राजकुमारी महारानी सुदेवा के गर्भ से महाराजा अजमीढ़जी का जन्म हुआ। इनके अनेक भाईयों में से पुरुमीढ़ और द्विमीढ़ विशेष प्रसिद्ध हुए और दोनों पराक्रमी राजा थे। द्विमीढ़जी के वंश में मर्णान, कृतिमान, सत्य और धृति आदि प्रसिद्ध राजा हुए। पुरुमीढ़जी के कोई संतान नहीं हुई।

राजा हस्ती के येष्ठ पुत्र अजमीढ़ महान चक्रवर्ती राजा चन्द्रवंशी थे। महाराजा अजमीढ़ के दो रानियां सुयति व नलिनी थी। इनके गर्भ में बुध्ददिषु, ऋव, प्रियमेध व नील नामक पुत्र हुए। उनसे मैढ़ क्षत्रिय स्वर्णकार समाज का वंश आगे चला। अजमीढ़ ने अजमेर नगर बसाकर मेवाड़ की नींव डाली। महान क्षत्रिय राजा होने के कारण अजमीढ़ धर्म-कर्म में विश्वास रखते थे। वे सोने-चांदी के आभूषण, खिलौने व बर्तनों का निर्माण कर दान व उपहार स्वरुप सुपुत्रों को भेंट किया करते थे। वे उच्च कोटि के कलाकार थे। आभूषण बनाना उनका शौक था और यही शौक उनके बाद पीढ़ियों तक व्यवसाय के रुप में चलता आ रहा है।


* प्राचीन वंशावली‎
सन्दर्भ

श्रेणी:पौरवकुल
श्रेणी:प्राचीन पौराणिक राजवंश
श्रेणी:भारत का इतिहास
मुद्गल

पूरु कुल के राजा।

* प्राचीन वंशावली‎


श्रेणी:पौरवकुल
श्रेणी:प्राचीन पौराणिक राजवंश
मुद्गल

मुद्गल (
श्रेणी:Articles containing Sanskrit-language text
), कभी-कभी मौद्गल्य भी गाया जाता है (
श्रेणी:Articles containing Sanskrit-language text
), हिंदू धर्म में एक ऋषि (ऋषि) हैं। गरीबी और पवित्रता का जीवन व्यतीत करते हुए, उन्हें निर्वाण की स्थिति प्राप्त करने में महारत हासिल करने के लिए माना जाता है। मौद्गल्य ब्राह्मणों के बारे में कहा जाता है कि वे इसी ऋषि के वंशज हैं।
दिवोदास

प्राचीन भारत में दिवोदास नाम के तीन राजा हुए थे।
प्रथम दिवोदास

(१) प्रथम दिवोदास काशी का चंद्रवंशी राजा था। पुराणों में उसकी चर्चा है (ब्रह्म, 11. 39-48; वायु, 92.23.38,61-68; ब्रह्मांड, तृतीय, 67.26-31, 64-72)। कभी-कभी उसके वंशज द्वितीय दिवोदास के साथ उलझे हुए रूप में मिलते हैं। किंतु पार्जिस्टर महोदय का यह क्रम निर्धारण सही प्रतीत होता है (एंशेंट इंडियन हिस्टॉरिकल ट्रेडिशन्स्‌, 1962, पृष्ट 153-55) की प्रथम दिवोदास दक्षिणापथ के हैहयवंशी दो राजाओं भद्रश्रेण्य और दर्दभ का समकालीन था। वह भीमरथ का पुत्र था और हैहयों के आक्रमण के कारण संभवत: उसे अपनी राजधानी वाराणसी छोड़कर गंगा-गोमती-संगम की ओर भागना पड़ा था।
द्वितीय दिवोदास

(२) प्रथम दिवोदास के तीन पुश्तों बाद उसी के नाम का एक दूसरा राजा हुआ। इस द्वितीय दिवोदास के समय हैहय तालजंघ वंशी वीतिहव्य (वीतिहोत्र) के पुत्रों ने काशी पर पुन: आक्रमण किया और उसे युद्ध में हराया। किंतु शीघ्र ही उसके पुत्र प्रतर्दन ने उन्हें मार भगाया।
तृतीय दिवोदास

(३) तृतीय दिवोदास उत्तरी पंचालों की एक शाखा तृत्स का राजा था और 'अतिथिग्व' उसकी उपाधि थी। उसके पिता का नाम वृहदश्व (विष्ण, चतुर्थ 19.61) अथवा भद्रश्व था। वह एक महान्‌ योद्धा और विजेता था तथा पौरवों, यादवों और तुर्वसों से उसकी लड़ाइयाँ हुई थीं, पणि लोगों और दासों से भी उसके युद्ध हुए। दासों का उसका शत्रु राजा शंबर था जिसे उसने कई बार हराया। (ऋग्वेद, प्रथम 112,14; प्रथम, 116,18; प्रथम, 119,4; प्रथम, 130-7; द्वितीय, 19.6; चतुर्थ 26,3 आदि) योद्धा के साथ ही साथ वह महान्‌ विद्वान्‌ और वैदिक मंत्रों का रचयिता था। वैदिक साहित्य के अनेक स्थलों में भी उसकी चर्चाएँ मिलती हैं (ऋग्वेद, षष्ठ, 61.1; सप्तम 19.8; नवम. 61.2)।
इन्हें भी देखें

* दिवोदास (रिपुञ्जय)
सन्दर्भ
बाहरी कड़ियाँ

श्रेणी:बहुविकल्पी शब्द
श्रेणी:पौरवकुल
श्रेणी:प्राचीन पौराणिक राजवंश
धृतराष्ट्र

महाभारत में धृतराष्ट्र हस्तिनापुर के महाराज विचित्रवीर्य के औरस पुत्र तथा महर्षि कृष्णद्वैपायन वेदव्यास और अंबिका के पुत्र थे। हस्तिनापुर के ये नेत्रहीन महाराज सौ पुत्रों और एक पुत्री के पिता थे। उनकी पत्नी का नाम गांधारी था। बाद में ये सौ पुत्र कौरव कहलाए। दुर्योधन और दु:शासन क्रमशः पहले दो पुत्र थे। धृतराष्ट्र का एक अनैतिक पुत्र था जो एक दासी से हुआ था उसका नाम यूयुत्सु था। धृतराष्ट्र एक महत्वाकांक्षी राजा था जिसने हमेशा अपने भतीजो के साथ अन्याय किया।


जन्म

अपने पुत्र विचित्रवीर्य की मृत्यु के बाद माता सत्यवती अपने ज्येष्ठ पुत्र महर्षि वेदव्यास के पास गईं। अपनी माता की आज्ञा का पालन करते हुए, महर्षि वेदव्यास विचित्रवीर्य की दोनों पत्नियों के पास गए और अपनी यौगिक शक्तियों से उन्हें पुत्र उत्पन्न करनें का वरदान दिया। उन्होंने अपनी माता से कहा कि वे दोनों रानीयों को एक-एक कर उनके पास भेजें और उन्हे देखकर जो जिस भाव में रहेगा उसका पुत्र वैसा ही होगा। तब पहले बड़ी रानी अंबिका कक्ष में गईं लेकिन व्यासजी के भयानक रूप को देखकर डर गई और भय के मारे अपनी आँखें बंद कर लीं। इसलिए उन्हें जो पुत्र उत्पन हुआ वह जन्मान्ध था। वह जन्मान्ध पुत्र था धृतराष्ट्र। उनकी नेत्रहीनता के कारण हस्तिनापुर का महाराज उनके अनुज पांडु को नियुक्त किया गया। पांडु की मृत्यु के बाद वे हस्तिनापुर के महाराज बने।
धृतराष्ट्र ने अपने पुत्र दुर्योधन के सभी अधर्मों का राज्यसभा में साथ दिया इसलिए सब से बड़ा अधर्मी भी धृतराष्ट्र कहा गया है।
सन्दर्भ

श्रेणी:पौराणिक पात्र
श्रेणी:हिन्दू धर्म
श्रेणी:धर्मग्रन्थ
श्रेणी:महाभारत
श्रेणी:महाभारत के पात्र
श्रेणी:पौराणिक कथाएँ
श्रेणी:प्राचीन पौराणिक राजवंश
अकलेरा

अकलेरा (Aklera) भारत के राजस्थान राज्य के झालावाड़ ज़िले में स्थित एक नगर व नगरपालिका है।
विवरण

अकलेरा एक नगर पालिका व तहसील मुख्यालय है। जिला मुख्यालय झालावाड से लगभग 55 किलोमीटर दूर है। विधानसभा क्षेत्र मनोहरथाना लगता है। [अकलेरा railway station का काम पूरा हो चुका हैं अब अकलेरा शहर भी रेल से जुड़ चुका हैं,प्राचीनकाल में अमीर अली ठग ने इस कस्बे को बसाया था लेकिन आज यह अपना विकास कर चुका हैं और झालावाड़ जिले का दूसरा बड़ा शहर बन गया है [भीमगड माता जी]], कामखेड़ा बालाजी, काकोनी प्राचीन सभ्यता यहाँ के मुख्य पर्यटन स्थल है। अकलेरा शिक्षा के क्षेत्र में जिले में प्रथम स्थान पर है ,अकलेरा से NH 52, व NH 90 भी निकल रहा है
भौगोलिक स्थिति

जयपुर-जबलपुर राष्ट्रीय राजमार्ग (NH-52) पर स्थित है। अकलेरा 24.42° उत्तरी अक्षांश 76.57° पूर्वी देशान्तर पर स्थित है। मानक समुद्र तल से ऊचाई 309 मीटर (1013 फ़ीट) है। निकटतम कस्बे:
* पश्चिम- आमेठा
* पूर्व - ल्हास
* उत्तर - तारज
* दक्षिण - सेमली, गादिया

विभिन्न शहरों से दूरी:
* जयपुर - 400 किलोमीटर
* कोटा - 135 किलोमीटर
* भोपाल - 200 किलोमीटर
* झालावाड (जिला मुख्यालय) - 54 किलोमीटर
मौसम

* न्यूनतम तापमान 3° - 5° से।
* अधिकतम तापमान 43° - 48° से.
* ऒसत वार्षिक वर्षा 1044.7 mm.

झालावाड़ जिले में अकलेरा तहसील शिक्षा क्षेत्र में प्रथम स्थान पर आती है और अकलेरा तहसील में छात्र/छात्रा द्वारा जिले में प्रथम स्थान पर आकर अकलेरा तहसील का नाम किया है इसे छोटी शिक्षा नगरी कहना कुछ भी गलत नहीं है क्योंकि
सन्दर्भ

श्रेणी:राजस्थान के शहर
श्रेणी:झालावाड़ ज़िला
श्रेणी:झालावाड़ ज़िले के नगर
शिशुनाग

शिशुनाग (लगभग 413–395 ईसा पूर्व) मगध साम्राज्य के शिशुनाग वंश के संस्थापक थे। शुरू में वे हर्यंक वंश के समय मगध के एक अधिकारी (अमात्य) थे।
हर्यंक शासकों के खिलाफ हुए विद्रोह के बाद जनता ने उन्हें राजा बनाया। पुराणों के अनुसार, उन्होंने अपने बेटे को वाराणसी का शासन दिया और खुद गिरिव्रज (राजगृह) से शासन किया।

उनके बाद उनके बेटे कालाशोक (काकवर्ण) ने राज संभाला।
प्रारम्भिक जीवन

महावंसटिका के अनुसार, शिशुनाग वैशाली के एक लिच्छवि शासक के पुत्र थे। उनका जन्म एक ‘‘नगर-शोभिनी’’ से हुआ था और उनका पालन-पोषण राज्य के एक अधिकारी के रूप में हुआ। विद्रोह के समय वे हर्यंक वंश के अंतिम राजा नागदासक के अधीन वाराणसी में उपराज्यपाल (वाइसरॉय) के पद पर कार्यरत थे।
शासन

शिशुनाग ने 413 ईसा पूर्व से 395 ईसा पूर्व तक शासन किया। प्रारम्भ में उनकी राजधानी राजगृह थी और वैशाली उनका दूसरा राजनिवास था। बाद में उन्होंने अपनी राजधानी वैशाली स्थानांतरित कर दी। उन्होंने प्रद्योत वंश के अंतिम राजा नन्दिवर्धन (या अवन्तिवर्धन) को हराकर अवन्ती राज्य पर विजय प्राप्त की। ऐसा माना जाता है कि इस विजय को उज्जयिनी में आर्यक को सिंहासन पर बैठाने वाली क्रांति ने भी सहायता प्रदान की।

पुराणों के अनुसार, उन्होंने अपने पुत्र को वाराणसी में शासन सौंपा जबकि वे स्वयं गिरिव्रज (राजगृह) से शासन करते थे।
विस्तार

उन्होंने अवन्ती के प्रद्योत वंश का अंत किया और कोसल तथा वत्स राज्यों पर विजय प्राप्त की।
उत्तराधिकारी

उनके बाद उनके पुत्र कालाशोक (जिसे काकवर्ण भी कहा जाता है) ने शासन संभाला।
संदर्भ
काकवर्ण

काकवर्ण या अशोक या कालाशोक महाभारत के पश्चात के मगध वंश के राजा थे। पुराणों के अनुसार शिशुनाग वंश के दूसरे राजा का नाम अशोक था । वह शिशुनाग का पुत्र था । उसका रंग अधिक काला होने से उसे कालाशोक या 'काकवर्णा नाम से भी पुकारा जाता था । वह यही राजा है।बौद्ध ग्रन्थों में यद्यपि अशोक के सम्बन्ध में बड़े विस्तार से चर्चा की गई है किन्तु उनके वर्णन एक - दूसरे से भिन्न हैं । इस संदर्भ में आचार्य रामदेव का कहना है कि बौद्ध लेखकों ने अशोकादित्य ( समुद्रगुप्त ) और गोनन्दी अशोक ( कश्मीर ) दोनों को मिलाकर एक चक्रवर्ती अशोक की कल्पना कर ली है ।
* कलियुग वंशावली


काकवर्ण
काकवर्ण